Azanja

**Azanja** je varoš u Srbiji, u opštini Smederevska Palanka Podunavskog okruga. Nalazi se na prostranom brdovitom platou (nadmorska visina 160 m), na razvođu slivova reka Jezave i Jasenice. Struktuirana je po šumadijskom tipu zrakastog sela, sa čaršijom („selo“) u centru . U centru varoši nalazi se Hram posvećen Sv. besrebrenicima Kozmi i Damjanu, podignut 1884-1885.

## Ime i istorija sela
Naziv Azanja je iz turskog doba, a verovatno potiče od arapske reči hazain/hazna sa značenjem žitnice, koševi, magaze. Od 1887. do 1950. godine važi za *najveće srpsko selo*. 1950. godine, kada je broj stanovnika bio 12.500, selo je podeljeno na tri naselja: Vlaški Do, Grčac i Azanju. Zbog brojnosti stanovništa Azanja je bila proglašena varošicom 1922. godine, a sedište istoimene opštine bilo je u periodu 1945-64.

## Kultura i obrazovanje
Varoška kulturna dešavanja su većinom vezana za verske praznike. Varoški vašar, o Trnovoj Petki (8. avgusta), održava se od izgradnje crkve 1885. godine. Od 1997. godine u vreme vašara održava se i etno-kulturna manifestacija „Dani azanjske pogače", 2006. godine upotpunjena književnom večeri i izložbom slika likovne kolonije „Azanja 2006". U Azanji se održao i Romski sabor Azanja 2007.

Postoje tri spomenika kulture na teritoriji Azanje:
# zgrada Zemljoradničke zadruge, izgrađena 1920. godine, utvrđena za spomenik 1982.
# kuća Nikolajevića sa apotekom, građena 1928/29. god., utvrđena za spomenik 1997.
# hram Sv. Kozme i Damjana, građen 1884/85., a utvrđen za spomenik 2000.
Sva tri spomenika su nekategorisani.

Zemljoradnička zadruga u Azanji je osnovana 1894. godine, kao druga zadruga u Srbiji. U Azanji postoji jedna osnovna škola „Radomir Lazić", Amatersko pozorište Azanja, kao i KUD „Azanja". Krajem 2005. godine U Mesnoj zajednici otvoren je ogranak Narodne biblioteke iz Smederevske Palanke. U Azanji postoji jedan fudbalski klub - „Šumadija".

## Demografija
Prema podacima popisa iz 2002., Azanja je imala 4717 stanovnika. U poslednja tri popisa primećen je pad u broju stanovnika. U naselju Azanja živi 3809 punoletnih stanovnika, a prosečna starost stanovništva iznosi 42,7 godina (41,0 kod muškaraca i 44,4 kod žena). Istorijski posmatrano, 1784. godine Azanja je imala 14 hrišćanskih domaćinstava, 1924. – 1308, a 2002. 1408 domaćinstava. Prosečan broj članova po domaćinstvu (2002) je 3,35. Prema procenama organizacije World Gazetteer, Azanja 2007. godine ima 4.531 stanovnika.

{| width="50%" style="background:transparent; "
| valign="top" width="50%" style="border:1px solid gray; " |

:*Grafik promene broja stanovnika tokom 20. veka*


| valign="down" width="70%" |

Azanja je pretežno naseljena Srbima. Prema popisu iz 2002. godine, u Azanji živi 47 Roma, dok postoje i drugačiji, usmeni podaci, o oko 1500 Roma u ovom naselju. 

## Sport
* FK Šumadija Azanja
* ŽRS OŠ „Radomir Lazić“
* Stonoteniski Klub Azanja
* Azanjsko Lovačko društvo
* Ribolovačko društvo „AMUR“

## Poznati Azanjci
* Đuša Vulićević, Vujica Vulićević - Karađorđeve vojvode
* Antonije R. Majstorović
* Milija Batinić
* Radmila Milentijević
* Stefan Novaković
* Momir Pavlićević

## Zanimljivosti
Azanjci su čest „gost" u anegdotama i vicevima u smederevskom kraju. Azanjac Tomislav Grujić - Gruja je tim povodom izdao knjigu "Iz Azanje, bre".

## Reference

## Vanjske veze

* Internet prezentacija Azanje
* Turističko zemljoradnički klub „AZANjSKA POGAČA“
* Satelitska mapa Wikimapia
* Gugl satelitska mapa Maplandia
* Plan naselja na mapi